Bathroom Furniture Sets : Confused in Getting Vanities for Bathroom? Try Having Lowes Bathroom Vanities. Bathroom Furniture Sets.
Topics: bathroom furniture sets
Home » Topics » bathroom furniture sets » Currently Browsing Help Jou Kinders met die Trauma van Verhuising - SolidariteitJou Gesin | Solidariteit Wêreld
Tuis › Artikels › Help jou kinders met die trauma van verhuising
Help jou kinders met die trauma van verhuising
Maandag | 14 Mei | 2018
Verhuising kan vir kinders spanningsvol en traumaties wees, selfs as die redes daarvoor positief is. Kinders floreer op bekendheid en ʼn vaste roetine. Hier is ʼn paar riglyne om verhuising vir die kinders makliker te maak.
Vertel hulle vroegtydig dat julle gaan verhuis en waarom. Dit help om hulle emosioneel voor te berei.
Gebruik storieboeke om verhuising aan klein kindertjies te verduidelik.
Betrek veral ouer kinders by elke aspek van die verhuisingsproses. Laat hulle byvoorbeeld help met huis soek deur hulle ook na al die moontlike keuses op die internet te laat kyk en te sê waarvan hulle hou.
Indien dit moontlik is, laat hulle saam na huise gaan kyk.
Indien julle in ʼn ander dorp, stad of woonbuurt gaan soek na ʼn ander huis, ry deur die buurt om julle vertroud te maak met die omgewing. Indien die kinders nie kan saamgaan nie, neem foto’s of maak ’n video-opname, of onderneem ʼn aanlyntoer deur die huis en ook die dorp of stad.
Verseker hulle dat alle die meubels saamgaan en dat hul klere, speelgoed en boeke net tydelik ingepak word en dat dit weer by die ander huis uitgepak gaan word.
Verseker hulle dat die troeteldiere ook saamgaan. Indien omstandighede egter van so aard is dat julle moet verhuis na ʼn plek waar troeteldiere nie toegelaat word nie, besluit saam met hulle oor die toekoms van die diere – dit gaan traumaties vir almal wees, maar hanteer dit op ʼn sensitiewe manier.
Laat ouer kinders hul eie besittings inpak.
Laat hulle ʼn paar stukke gunstelingspeelgoed en boeke byderhand hou wat nie saam met die res van jul besittings vervoer word nie. Dit sal vir hulle by aankoms ʼn gevoel van geborgenheid gee in die vreemde omgewing.
Om totsiens te sê en kontak te behou
Om van hul maats, hul skool en onderwysers en gunstelingspeel- en kuierplekke afskeid te neem, kan traumaties wees.
Reël ʼn afskeidspartytjie vir kleuterskool- en skoolmaats.
Verseker hulle dat hulle kontak met maats kan behou en moedig hulle aan om dit te doen.
Laat maats hul adresse in ʼn boekie skryf en moedig hulle aan om die briefskryfkuns te laat herleef.
Neem foto’s van die “ou” huis voordat julle begin inpak, van julle gesin by jul gunstelingplekke, en van hul maats. Laat maats boodskappies skryf en skep ʼn herinneringsalbum.
Verseker hulle dat hulle gereeld kan kuier, na gelang van die afstand.
Die groot trek en die nuwe huis
Reël dat iemand op die verhuisingsdag na die kleiner kinders en/of babas omsien.
Rig eerste die kinders se kamers in.
Laat hulle help besluit hoe om die meubels in hul kamers te rangskik.
Betrek hulle by die uitpakproses, al is dit net om hul eie goedjies uit te pak.
Maak tyd vir die kinders al is julle hoe oorweldig deur die deurmekaarspul en uitpakkery.
Laat hulle steeds geliefd en geborge voel ondanks die vreemdheid van alles.
Probeer so gou moontlik in die bekende roetine kom – etenstyd, slaaptyd, gesinstyd.
Maak so gou moontlik kennis met die nuwe bure, veral ook dié met kinders wat dieselfde skool as jou kinders bywoon.
Sodra julle gevestig is, reël ʼn piekniek om nuwe skoolmaats en maats in die buurt beter te leer ken.
Gaan stap of ry deur die buurt om vertroud te raak met die nuwe omgewing.
Vind uit waar die naaste inkopiesentrum, biblioteek, sportklubs, speelparkie, biblioteek, kerk en skool is.
Skakel so gou moontlik by die gemeente van jul keuse in. Dis ook die ideale plek om nuwe maats te ontmoet.
Bekom vooraf soveel moontlik inligting oor die skool wat jul kinders gaan bywoon.
Gaan op die eerste skooldag saam met jou kind. Ontmoet die skoolhoof en klasonderwyser en vra wat jy kan doen om die aanpassing so maklik moontlik te maak, en vra ook wat die skool kan doen om dit vir die kinders makliker te maak. Versoek terugvoer oor hul aanpassing en volg self op.
Vind vooraf uit of dieselfde buitemuurse aktiwiteite waaraan jou kinders by hul vorige skool deelgeneem het, ook daar aangebied word en laat hulle so gou moontlik inskakel.
Al lyk dit aanvanklik of die kinders moeilik aanpas, sal hulle uiteindelik net so lief raak vir die nuwe huis, skool, maats en speel- en kuierplekke. Wees geduldig en geniet jul nuwe tuiste.
Kinderboeke oor verhuising
Moving House Anne Civardi Michelle Bates
We’re Moving Heather Maisner
I’m Not Moving, Mama Nancy White Carlstrom
Big Ernie’s New Home: A Story for Young Children Who Are Moving Teresa Martin en Whitney Martin
Boomer’s Big Day Constance McGeorge
The Moving Book: A Kid’s Survival Guide Gabriel Davis
The Berenstain Bears’ Moving Day Stan Jan Berenstain
Saying Good-bye, Saying Hello… Michaelene Mundy
Bright Horizons. https://www.brighthorizons.com/family-resources/e-family-news/2010-moving-and-relocating-helping-you-and-your-child-cope
Child Development Institute. https://childdevelopmentinfo.com/how-to-be-a-parent/communication/talk-to-kids-moving/#.WrzGli6uzIV
Home Times. http://hometimes.co.za/2017/09/seven-tips-to-help-your-child-cope-with-moving/
Vir ʼn kopie van ʼn artikel getiteld ’n Nuwe skool vir my kind wat in LiG van Oktober 2016 gepubliseer is, kontak my by melodieveld@mweb.co.za.